ฝ่ายหญิงได้ใช้ยาคุมกำเนิดได้ประมาณ1เดือนครึ่ง ระหว่างนั้นได้มีเพศสัมพันธ์แต่ไม่ได้ใช้ถุงยางอนามัย ไม่ได้หลั่งข้างในช่องคลอดและมีการทานยาคุมฉุกเฉินภายใน1ชั่วโมง หลังจากยาคุมกำเนิดแผงที่2หมดในช่วงวันพักได้มีตกขาวเป็นสีน้ำตาล มีเมือกเหนียวและลิ่มเลือดออกทางช่องคลอด อยากทราบว่าสิ่งที่เกิดขึ้นเป็นสัญญาณของการตั้งครรภ์หรือไม่ หรือมีความผิดปกติหรือไม่
สวัสดีค่ะ ไม่แน่ใจว่าหมายถึงหลังรับประทานยาคุมฉุกเฉินเม็ดที่ 2 หรือรับประทานยาคุมกำเนิดเป็นแผงปกติหมดแผงที่ 2 ถ้าหลังรับประทานยาคุมฉุกเฉิน อาจมีเลือดอออกผิดปกติจากช่องคลอดดังที่กล่าวมาได้ ไม่ได้เป็นสัญญาณของการตั้งครรภ์ ให้สังเกตรอบเดือนครั้งต่อไปก่อนว่ามาตามปกติหรือไม่ ถ้าเป็นยาคุมกำเนิดแผงที่ 2 และเป็นแบบ 21 เม็ดเวลากินหมดมันก็จะมีเลือดออกมาอยู่แล้วค่ะ เป็นประจำเดือน แต่ถ้าเป็นแบบ 28 เม็ดก็ไม่ควรมีเลือดออก แต่ก็อาจจะเป็นผลจากยาคุมกำเนิดฉุกเฉินที่กินเข้าไปร่วมกันได้ค่ะถ้ากินยาคุมกำเนิดแบบแผงอย่างถูกต้อง ไม่ขาดยา โอกาสการตั้งครรภ์ก็มีน้อยค่ะ แนะนำว่าไม่จำเป็นต้องกินยาคุมฉุกเฉินเพิ่มเข้าไปครั้งหน้านะคะ